ম্থোং-বা-দোন-ল্দান
**ম্থোং-বা-দোন-ল্দান** (ওয়াইলি: *mthong ba don ldan*) (১৫৬৭-১৬০৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) চতুর্দশ প্রধান ছিলেন।

জন্ম ও শিক্ষা
-------------

ম্থোং-বা-দোন-ল্দান ১৫৬৭ খ্রিষ্টাব্দে তিব্বতের লোং-পো-স্তোদ-পা (ওয়াইলি: *long po stod pa*) নামক স্থানে জন্মগ্রহণ করেন। তার পিতার নাম ছিল ও-র্গ্যান (ওয়াইলি: *o rgyan*) এবং মাতার নাম ছিল ব্ক্রা-শিস-ল্হা-মো (ওয়াইলি: *bkra shis lha mo*)। পাঁচ বছর বয়সে তাকে সাংস-র্গ্যাস-দ্পাল (ওয়াইলি: *sangs rgyas dpal*) নামক দ্বিতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার পুনর্জন্ম রূপে চিহ্নিত করে ব্ক্রা-শিস-ছোস-লুং (ওয়াইলি: *bkra shis chos lung*) বৌদ্ধবিহারে নিয়ে যাওয়া হয়। শাক্য র্গ্যাল-ম্ত্শান (ওয়াইলি: *shA kya rgyal mtshan*) নামক বৌদ্ধ পণ্ডিতের নিকট তিনি যমান্তক, চক্রসম্বর ও গুহ্যসমাজ তন্ত্র সম্বন্ধে শিক্ষালাভ করেন ও শিক্ষার্থীর শপথ গ্রহণ করেন।

পরবর্তী জীবন
------------

তিনি র্ঙ্গোদ-আ-রিগ্স-থাং (ওয়াইলি: *rngod a rigs thang*) নামক স্থানে স্কু-গঝাগ (ওয়াইলি: *sku gzhag*) বৌদ্ধবিহার স্থাপন করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) বসবাসকালে বেশ কিছু কাব্য রচনা করেন। ম্গোন-পো-ব্সোদ-নাম্স (ওয়াইলি: *mgon po bsod nams*) নামক স্পো-ম্দা' (ওয়াইলি: *sangs rgyas dpal*) নামক স্থানের নেতার অনুরোধে তিনি বৌদ্ধ ও বোন উভয় ধর্মাবলম্বীদের জন্য একটি বিহার নির্মাণে রাজী হন, কিন্তু বিভিন্ন মতপার্থক্যের জন্য এই বিহার নির্মাণ সম্ভব হয়নি। জাং-সা-থাম রাজ্যে বসবাসকালে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) প্রধানের দায়িত্ব নিতে অনুরোধ করা হলে তিনি এই বিহারে যান ও সেখানে ল্হা-দ্বাং-ছোস-ক্যি-র্গ্যাল-ম্ত্শান (ওয়াইলি: *lha dbang chos kyi rgyal mtshan*) নামক বিহারের দ্বাদশ প্রধানের নিকট হতে ভিক্ষুর শপথ গ্রহণ করে ১৫৯৪ খ্রিষ্টাব্দে ঐ বিহারের প্রধানের দায়িত্ব গ্রহণ করেন। এই পদে তিনি দশ বছর থাকেন। এই সময় তিনি ঐ অঞ্চলে অবস্থিত ল্চাগ্স-ম্দা' (ওয়াইলি: *lcags mda'*), 'গু-লোগ-'গোম-স্গাং (ওয়াইলি: *'gu log 'gom sgang*), ব্রাগ-স্তেং (ওয়াইলি: *brag steng*), র্নাম-র্গ্যাল-দ্পাল-'বার (ওয়াইলি: *rnam rgyal dpal 'bar*), শুগ্স-গ্দোং (ওয়াইলি: *shugs gdong*) প্রভৃতি বৌদ্ধবিহারের সংস্কারকার্য দেখাশোনা করেন। তিনি স্পোম-ম্দা'-গাংস-দ্কার-ব্দে-ছেন (ওয়াইলি: *spom mda' gangs dkar bde chen*) নামক একটি বৌদ্ধবিহার প্রতিষ্ঠা করেন।

তথ্যসূত্র
---------

1. 1 2  Chhosphel, Samten (জুন ২০১০)। "The Third Pakpa Lha, Tongwa Donden"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীসাংস-র্গ্যাস-দ্পাল | **ম্থোং-বা-দোন-ল্দান  তৃতীয় 'ফাগ্স-পা-ল্হা** | উত্তরসূরীছোস-ক্যি-র্গ্যাল-পো |
|

|
|  |
| পূর্বসূরীব্সোদ-নাম্স-র্গ্যা-ম্ত্শো | **ম্থোং-বা-দোন-ল্দান  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের চতুর্দশ প্রধান** | উত্তরসূরীসাংস-র্গ্যাস-'ব্যুং-গ্নাস |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |